Izvor: N1

Arhijerejski Sinod Srpske pravoslavne crkve zatražio je od državnog vrha da odobri privremeni prekid zabrane kretanja na Uskrs, kako bi pravoslavni hrišćani koji nisu u samoizolaciji mogli da učestvuju na liturgiji na svoj najveći praznik.

Kako se navodi u saopštenju posle sednice, Sinod je predložio da ta zabrana bude prekinuta u periodu od pet do deset časova u nedelju, 19. aprila.

Sinod je, takođe, uputio izraze bratske ljubavi i solidarnosti sa mitropolitom Amfilohijem, kao i ogorčenje zbog postupaka vlasti Crne Gore prema njemu.

Amfilohije i njegovi saradnici privedeni su u nedelju na informativni razgovor u Centar bezbednosti u Podgorici pod optužbom da su služeći liturgiju u manastiru Zlatica i ispred Sabornog hrama prekršili mere za sprečavanje širenja koronavirusa, a nakon što je o tome obavešten tužilac, oni su pušteni.

Sve informacije o koronavirusu čitajte u našem Blogu uživo i na stranici Koronavirus.